25/08/2009 | Administración LocalMunicipal
Curtis
Aprobación definitiva ordenanza fiscal reguladora das taxas pola prestación do servizo do punto limpo do concello de curtis

De conformidade co establecido no artigo 17 apartados, 3 e 4, do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, faise público que, transcorrido o prazo de trinta días hábiles de información pública do acordo plenario de 17 de xuño de 2009 de aprobación inicial da ordenanza fiscal reguladora das taxas pola prestación do servizo do punto limpo do Concello de Curtis sen que durante dito período se presentase reclamación algunha, queda automaticamente elevado a definitivo o citado acordo coa redacción que de seguido se transcribe: “ORDENANZA FISCAL REGULADORA DAS TAXAS POLA PRESTACIÓN DO SERVIZO DO PUNTO LIMPO DO CONCELLO DE CURTIS. No uso das facultades concedidas polos artigos 133.2 e 142 da Constitución, polo artigo 106 da Lei 7/1985, do 2 de abril, Reguladora das Bases de Réxime Local e de conformidade co disposto nos artigos 15 a 19 do Real Decreto Lexislativo 2/2004, de 5 de marzo, polo que se aproba o Texto Refundido la Lei Reguladora das Facendas Locais, o Concello de Curtis establece a taxa pola prestación do servizo do punto limpo do Concello de Curtis. Constitúe o feito impoñible desta taxa a utilización do servizo do punto limpo do concello para a entrega dos residuos permitidos conforme ao disposto no regulamento do servizo e na presente ordenanza. Son suxeitos pasivos desta taxa, en concepto de contribuíntes, as persoas físicas e xurídicas así como as entidades a que se refire o artigo 35.4 da Lei Xeral Tributaria que soliciten o depósito de residuos autorizados no punto limpo. A cota tributaria virá determinada pola aplicación das seguintes tarifas: Residuos de bolsa amarela: 0,72 euros/entrega Papel e cartón: 0,72 euros/entrega Vidro: 0,72 euros/entrega Cascallos de obra doméstica (ata 25 kg): 4,00 euros Ferralla: 0,72 euros/entrega Residuos voluminosos ( colchóns, sofás e outros mobles): 3 euros/unidade Metais e restos metálicos (ata 60 Kg): 5 euros Plásticos domiciliarios (ata 10 Kg) 0,72 euros Plásticos de silos e invernadoiros (ata 100 Kg): 20 euros Aerosois (ata 5 Kg): 7 euros/entrega Baterías: 2 euros/unidade Pilas: 0,72 euros Aceites vexetais domésticos: 0,72 euros Tubos fluorescentes e lámpadas (domésticos): 0,72 euros Tubos fluorescentes e lámpadas (electricistas) (ata 10 kg): 5 euros Disolventes, pinturas e vernices domésticos (ata 5 Kg): 0,72 euros Disolventes, pinturas e vernices domésticos (máis de 5 Kg): 7 euros/ cada 5 Kg Electrodomésticos con CFCs: 7 euros/ unidade Téxtiles e restos: 0,72 euros Outros varios: 3 euros/unidade O devengo da taxa prodúcese cando se inicia a prestación do servizo.1. O cobro da taxa efectuarase mediante autoliquidación que deberá realizar o usuario do servizo. O ingreso das cantidades resultantes efectuarase en calquera entidade financeira colaboradora co concello de Curtis ou nas instalacións do punto limpo.2. O xustificante de pago da taxa será requisito necesario para poder proceder ao depósito de residuos no punto limpo. En todo o relativo a infraccións tributarias e a súa cualificación, así como ás sancións que a estas correspondan en cada caso, aplicaranse as normas contidas nos artigos 183 e seguintes da Lei 58/2003, de 17 de decembro, Xeral Tributaria. A presente ordenanza fiscal entrará en vigor ó día seguinte da súa publicación no Boletín Oficial da Provincia, permanecendo en vigor ata a súa modificación ou revogación expresas.” De conformidade co establecido no artigo 19.1 do Real Decreto Lexislativo 2/2004, polo que se aproba o texto refundido da Lei reguladora das facendas locais, e nos artigos 10, 25 e 46 da Lei 29/1998, de 13 de xullo, reguladora da xurisdicción contencioso-administrativa, contra o presente acordo, os interesados poderán interpoñer directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partir do día seguinte ó da publicación deste anuncio. Non obstante, poderase interpoñer calquera outro que estimen procedente. Teixeiro, 7 de agosto de 2009. O alcalde Javier Francisco Caínzos Vázquez